CELEX: 31988R2735
Language: el
Date: 1988-08-31 00:00:00
Title: Κανονισμός (ΕΟΚ) αριθ. 2735/88 του Συμβουλίου της 31ης Αυγούστου 1988 για την κατάργηση του κανονισμού (ΕΟΚ) αριθ. 1021/88 όσον αφορά ορισμένους ηλεκτρονικούς ζυγούς που συναρμολογούνται στην Κοινότητα από την TEC (UK) Ltd

Avis juridique important

|

31988R2735

Κανονισμός (ΕΟΚ) αριθ. 2735/88 του Συμβουλίου της 31ης Αυγούστου 1988 για την κατάργηση του κανονισμού (ΕΟΚ) αριθ. 1021/88 όσον αφορά ορισμένους ηλεκτρονικούς ζυγούς που συναρμολογούνται στην Κοινότητα από την TEC (UK) Ltd  

Επίσημη Εφημερίδα αριθ. L 244 της 02/09/1988 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 2735/88 ΤΟΥ ΣΥΜΒΟΥΛΙΟΥ  της 31ης Αυγούστου 1988  για την κατάργηση του κανονισμού (ΕΟΚ) αριθ. 1021/88 όσον αφορά ορισμένους ηλεκτρονικούς ζυγούς που συναρμολογούνται στην Κοινότητα από την TEC (UK) Ltd  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 13 παράγραφος 10,  την πρόταση που υπέβαλε η Επιτροπή, ύστερα από διαβουλεύσεις, στα πλαίσια της συμβουλευτικής επιτροπής όπως προβλέπεται στον παραπάνω κανονισμό,  Εκτιμώντας τα ακόλουθα:  ΔΙΑΔΙΑΚΑΣΙΑ  (1) Το Συμβούλιο, με τον κανονισμό (ΕΟΚ) αριθ. 1021/88 (2), επέκτεινε το δασμό αντιντάμπινγκ που επιβλήθηκε με τον κανονισμό (ΕΟΚ) αριθ. 1058/86 (3) σε ορισμένους ηλεκτρονικούς ζυγούς που συναρμολογούνται στην Κοινότητα από την TEC (UK) Ltd .  (2) Τον Ιούνιο του 1988, η TEC (UK) Ltd πρότεινε ανάληψη υποχρέωσης. Η Επιτροπή εξακρίβωσε, στις εγκαταστάσεις της εν λόγω εταιρείας, ότι με την ανάληψη υποχρέωσης έπαυσαν οι προϋποθέσεις που δικαιολογούσαν την επέκταση, με τον κανονισμό (ΕΟΚ) αριθ. 1021/88, του δασμού αντιντάμπινγκ σε ορισμένους ηλεκτρονικούς ζυγούς που συναρμολογούνται στην Κοινότητα.  (3) Η Επιτροπή, μετά από διαβουλεύσεις, αποφάσισε να δεχτεί αυτή την ανάληψη υποχρέωσης.  (4) Υπό αυτές τις περιστάσεις, πρέπει να καταργηθεί ο κανονισμός (ΕΟΚ) αριθ. 1021/88 που επεκτείνει το δασμό αντιντάμπινγκ σε ορισμένους ηλεκτρονικούς ζυγούς που συναρμολογούνται στην Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1021/88 καταργείται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Αυγούστου 1988.  Για το Συμβούλιο  Ο Πρόεδρος  Γ. ΠΟΤΤΑΚΗΣ  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 101 της 20. 4. 1988, σ. 1.  (3) ΕΕ αριθ. L 97 της 12. 4. 1986, σ. 1.